Document ID: /roh_data/filtered/fineweb-2-filterrobots_roh.jsonl.gz/23121

Roman Caviezel
Tesas
En l’intervista cun Martin Candinas, fatga en scrit l’avrigl 2020, descriva il cusseglier naziunal grischun tge ch’il rumantsch munta per el persunalmain, co ch’el dovra sia lingua materna (ed autras linguas) en ses mintgadi professiunal e politic e tge muntada ch’il rumantsch ha a Berna. En sias decleraziuns prenda el er posiziun pertutgant las pussaivladads da promoziun da la quarta lingua naziunala en il parlament federal e davart la relaziun tranter Berna ed il chantun Grischun en connex cun il linguatg rumantsch.